《次韵王子钦上元感事三首 其一》
宋代·孙觌

寒雨吹黄屋，胡星照紫宸。龙沙万里去，灯市七年春。

感恋丹心折，悲吟白发新。孤臣卧江海，老泪满衣巾。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。